UEFA prezidenti “Real”, “Barselona” va “Yuventus”ni Yevrokuboklardan 2 yilga chetlatishni taklif qiladi

UEFA prezidenti Aleksander Cheferin Superliga ta’sischilari ro‘yxatidan chiqmagan “Real”, “Barselona” va “Yuventus”ni jiddiy jazoga tortishni xohlamoqda.

Cope nashrining xabar qilishicha, 29-may kuni bo‘lib o‘tadigan Chempionlar Ligasi finalidan keyin Cheferin “Real”, “Barselona” va “Yuventus”ni ikki yilga Yevrokuboklardan chetlatishni taklif qiladi.
“Real” prezidenti, Superliga rahbari Florentino Peres UEFAning asoschi klublar bilan murosaga borishiga umid qilmoqda. Agar bunday bo‘lmasa, “Real” muammoni hal qilishning boshqa yo‘llarini qidiradi va sud murojaat qilishi ham mumkin.
Avvalroq UEFA Superliga a’zoligidan chiqmagan jamoalar ustidan tartib-intizom ishi ochishi ma’lum bo‘lgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!